Will.i.am

**William James Adams Jr.** (* 15. marec 1975, Los Angeles, Kalifornia, Spojené štáty), známy pod umeleckým menom **will.i.am**, je americký spevák, skladateľ, reper, podnikateľ, herec, hudobník, hudobný producent a filantrop. Je členom a spoluzakladateľom skupiny The Black Eyed Peas.

## Kariéra
Jeho matka ho už od detstva podporovala v kariére, aby neskončil v jednom z kalifornských ghet, ako väčšina jeho spolužiakov a kamarátov. V dobe, keď začal študovať na strednej škole, začal viac pracovať na svojej hudobnej kariére. Zoznámil sa tu tiež so svojím budúcim kolegom z Black Eyed Peas Apl.de.ap. Čoskoro na to začal Will skladať prvé piesne a s Apl.de.ap vystupovať v Los Angeleských kluboch. Založili tu svoju prvú hudobnú skupinu Atban Klann. Potom to šlo s jeho hudobnou kariérou prudko hore. Pripojil sa ku nim raper Taboo a založili skupinu Black Eyed Peas. V roku 1998 vydali prvý album Behind the Front a tri roky na to album Bridging the Gap. Potom, v roku 2003 sa ku nim pridala speváčka Fergie a album Elephunk bol na svete. Nasledoval ešte úspešnejší album Monkey Business (2005) potom The E.N.D.(Energy Never Dies) (2009)  , The Beginning (2010) a najnovší TRANSLATION (2020).

Zložil a naspieval mnoho soundtrackov ku filmom, ako sú napríklad: Scary Movie, Garfield, Taxi, Shrek Tretí, Znovu 17, G-Force alebo Madagaskar 2: Útek do Afriky. Pre posledný menovaný film naspieval známu pieseň *[[I Like To Move It]]*. Navyše si tu, čo by daber, strihol rolu hrocha Moto Moto. S Black Eyed Peas sa tiež objavil vo filme Buď v kľude s Johnom Travoltom alebo v seriáli Las Vegas: kasíno. Jeho zatiaľ najväčšia herecká rola prišla až minulý rok, keď bol obsadený do roly Johna Wraitha vo filme X-Men Origins: Wolverine. S piesňou Yes We Can, na podporu kampane prezidenta Baracka Obamu získal v roku 2008 cenu Daytime Emmy. Následne využil pauzu , ktorú si Black Eyed Peas zobrali v roku 2011 (nikdy sa však nerozpadli) a odobral sa opäť na sólovú dráhu. Jeho v poradí štvrtý sólový album ponesie názov #willpower, debutový singel T.H.E (The Hardest Ever) obsahuje hlasy Jennifer Lopezovej a Micka Jaggera. Ďalšie single pochádzajúce z jeho najnovšieho albumu sú This Is Love a Scream And Shout, ktoré zožali úspech po celom európskom kontinente. V rebríčkoch hranosti slovenských rádií sa niekoľko týždňov držali na prvej priečke. Najnovší singel - #ThatPower, na ktorom will.i.am spolupracoval s Justinom Biebrom, bol vydaný 15.3.2013 - v deň will.i.am-ovych narodenín. Ide pravdepodobne o posledný singel pred vydaním samotného albumu, na ktorom will.i.am pracoval takmer 3 roky. Vydanie je plánované na druhú polovicu apríla 2013.

## Diskografia
### Štúdiové albumy
* *Lost Change* (2001)
* *Must B 21* (2003)
* *Songs About Girls* (2007)
* *#willpower* (2013)

## Turné
* The Vans Warped Tour (2009)
* The #Willpower Tour (2013)

## Iné projekty

## Zdroj

Kategória:Hiphopoví speváci USA
Kategória:R&B speváci USA
Kategória:Popoví speváci USA
Kategória:R&B bubeníci USA
Kategória:Popoví bubeníci USA
Kategória:R&B klávesisti USA
Kategória:Popoví klávesisti USA
Kategória:Reperi USA
Kategória:Hudobní producenti USA
Kategória:Speváci afroamerického pôvodu
Kategória:Filantropi
Kategória:Osobnosti z Los Angeles